Kevät-yönä
On yö!
 On välkkyvä kesäinen yö!
 Kuun hopea vesiltä hohtaa,
 Ja kirkas on tähtien vyö;
 Nyt humunsa metsä unohtaa,
 Ja vienosti aaltokin lyö.
              Mikä hiemu,
              Mikä riemu
 Nyt luonnossa uhkuaa!
              Ja kuin lauha
              Ompi rauha,
 Mi mieltäni innostaa!
 Mun ompi, kuin ijäti voisin
 Näin katsella äärettömään,
 Maan, taivon myös sulkea soisin
 Poveeni mä liekkiävään;
 Vaan tiedä en kuitenka varmaan,
 Mi näin minut hurmohon vie,
 Jos luonto – tai muistelo armaan
 Sen salainen viehätin lie?!
              On yö!
 On välkkyvä, kesäinen yö!

Rafael Laethén
Runot